እንታይ ዓይነት ሰነዳትከ የድሊ?" እንተተበሃለ ምላሽ ዝህብ የለን። እቲ ጉዳይ ብቐጥታ ዝምልከቶ ሚኒስቴር ጉዳያት ወፃኢ ድማ "ኣይሰማዕኹን" ብምባል ዝፈልጦ ተኣምር ከምዘይብሉ ገሊፁ። መንግስቲ ኤርትራ ዛጊድ ብጩቕ ኣይበለን። እቲ ዶብ ንምንይታይ ከምዝተዓፀወ ብዕሊ ክግለፅ ነይሩዎ በሃልቲ ኣለዉ። ኣይተ ገብረመስቀል፡ "ክልቲኦም መንግስታት ዝኣለምዎ ፖለቲካዊ ውዲት ምዃኑ ህዝቢ ትግራይ ይርደኦ እዩ" እንትብሉ ኣብ ልቦም ዘሎ ቶግ ኣቢሎም ይዛረቡ። "ፕረዚዳንት ኢሳይያስን ዶ/ር ኣብዪን ከይፈለጥዎ ዝግበር ነገር የለን፤ እዚ ኸዓ ዝደለይዎ ነገር ክህልው ይኽእል እዩ። ህዝቢ ትግራይ ድማ ነዚ ብዙሕ ፖለቲካዊ ትንታነ ዘይሓትት ተግባር ይፈልጦ እዩ። ኣብ ቅንዕና ዝተመስረተ ኣመራርሓ ክሳብ ዘይሃለወ ግልፅነት ዝጐደሎ ስጉምቲ ኢኻ ትፅበ" ዝብል መደምደምታ ሂቦም። መራሒ ምምሕዳር ትግራይ ዶ/ር ደብረጽዮን ገብረሚካኤል ኣብ ቀረባ እዋን ህዝቢ ከተማ መቐለ ኣብ ስታድዮም ትግራይ ኣብ ዘካየዶ ሰልፊ ተረኺቦም ብዛዕባ ርክብ ክልቲኡ ህዝቢ ተዛሪቦም ነይሮም። "ክልቲኤን ሃገራት ዝጀመረኦ ጉዕዞ ሰላም ስርዓት ክሕዝ ብምግባር፡ ንኽልቲኡ ህዝብታትና ዝጐድኡ ኣካይዳታት ንጎኒ ብምግዳፍን ንሓዋሩ ናይ ኩልና ረብሓ ዘረጋግፅ ናብ ዝተማለአ ስምምዕ ንኽንበፅሕ፡ ብወገንና ዝጀመርናዮ ልዑል ፃዕሪ ኣሕይልና ክንቅፅለሉ ኢና። ኤርትራውያን ኣብ ትግራይ ብዘይ ስኽፍታ ንኽንቀሳቐሱን ንኽሰርሑን ዝካኣል ኩሉ ክንገብር ንድሕሪት ከምዘይንብል ክነረጋግፀልኩም ንፈትው" ኢሎም። ቀፂሎም ድማ፡ "ኣብ ዝሓለፈ ንኹልና ዝጠፈአና ግዜ ክነከሓሕስ ቈሪፅና ንለዓል። ተበቲንና እንተይኰነስ ተጠሚርና፣ እናተተፋነንና እንተይኰነስ እንተሓጋገዝና፣ ተሓቢእና እንተይኰነስ ብጋህዲ፣ ብሽርሒ እንተይኰነስ ብምትሕልላይ ንቕድሚት ንመርሽ" ብምባል እምነትን ቅዋምን መንግስቶም ንህዝቢ ኤርትራ ኣረግጊፆምሉ። ይኹን'ምበር ቅድም ክብል፤ ውድብ ህወሓት፡'ቲ ውሳነ ኢህወዴግ ዕላዊ ዝኾነሉ መገዲ ታህዋኽ ዝበዝሖን ህዝቢ ዘይዘተየሉን ዝብል ውሱን ተቓውሞ ኣስሚዑ ምንባሩ ዝዝከር እዩ። መግለጺ ስእሊ, ንግዳዊ ልውውጥ ኢትዮ-ኤርትራ ኣብ ከተማ መቐለ ካብ ኣስመራ ዝወሃቡ መግለፂታት ዝከታተሉ ተዓዘብቲ'ውን እንተኾነ፡ እቲ ዕርቂ ንህወሓትን መንግስቲ ትግራይን ዝነፀለ'ዩ ብዝብል፡ ግልፅነት እቲ ዕርቂ ኣብ ሕቶ ዘእትው ብዙሓት 'ለዉ። ሰለስተ ወርሕን ፈረቓን ዝተጓዓዘ ሓድሽ ርክብ ክልቲኤን ሃገራት ሕዚ ንምንታይ ከምዝተዓፀወ ዋላ እኳ ብጋህዲ ኣይዘረብ ጠገለ ክህልዎ ከምዝግባእ ግን ህዝቢ ይዛረብ'ሎ። እቲ ስጉምቲ፡ ኣብ ቀረባ እዋን ምስ ኣብ ልዕሊ ጀነራል ስብሓት ኢፍሬም ዝበፅሐ መጥቃዕቲ ዘተኣሳስሩዎ'ውን ኣለዉ። እቲ ዶብ መዓዝ ከምዝኽፈት ዋላ ኣፋፍኖት ኣይሃልዎ፡ዕድሚኡ ከምዘይነውሕ ግና ህዝቢ የተስፉ። ህዝቢ 'ኣርኢኹም ጠሊምኩምና' ኢሉ ገና እንተይቘዘመ መራሕቲ ክልቲኤን ሃገራት ዘትዮም ዓይነ መርፍኡ ክመልስሉ ይፅበ'ሎ። መንግስታት ትሒም ዘይበልሉ፡ ብኽድኑ ይብሰል ዝተሃለ ዝመስል ምዕፃው ዶባት፡ ድሮ ኣብ ህዝቢ ቅረይታን ጥርጣረን ፈጢሩ፡ ትማሊ ካብ ዶባት ዝንቀሳቐሳ ከቢድ ኣፅዋር ዝፀዓና መኻይን ህዝቢ ኣየሕልፍን ኢሉ ኣብ ፋፂ መገዲ ምዕፃው ጀሚሩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
